সেবাশ্রয়-২-র শেষ দিনে কতজনের চিকিৎসা? হিসেব দিলেন অভিষেক

ওয়েব ডেস্ক: সফলভাবে সম্পন্ন হল মেটিয়াবুরুজের (Metiaburuz) সেবাশ্রয়-২ (Sebaashray-2) কর্মসূচির ১৪ দিনের স্বাস্থ্যশিবির। এই শিবিরকে সফল করার নেপথ্যে চিকিৎসক, নার্স ও স্বেচ্ছাসেবকদের অনস্বীকার্য অবদান রয়েছে। তাঁদের নিরলস পরিশ্রমে সাধারণ মানুষের কাছে স্বাস্থ্য পরিষেবা পৌঁছে দেওয়া সহজ হয়েছিল বলে জানালেন ডায়মন্ড হারবারের তৃণমূল (TMC) সাংসদ অভিষেক বন্দ্যোপাধ্যায় (Abhishek Banerjee)। সোশ্যাল মিডিয়ায় একটি পোস্ট করে তিনি একথা জানিয়েছেন।

১৪তম দিনে মেটিয়াবুরুজে সেবাশ্রয় ২–এর এই পর্ব শেষ হয়। অভিষেক বন্দ্যোপাধ্যায় জানেন, শেষ দিনেও শিবির পরিচালনায় কোনও তাড়াহুড়ো ছিল না, প্রত্যেক রোগীর সমস্যা মনোযোগ দিয়ে শোনা হয়েছে, প্রতিটি প্রক্রিয়া সম্পূর্ণ করা হয়েছে। তাঁর দাবি, শেষ দিনেও এই স্বাস্থ্য শিবির থেকে কোনও অভিযোগ আসেনি।

আরও পড়ুন: খসড়া তালিকায় আপনার নাম আছে তো? কীভাবে জানবেন? দেখুন

সেবাশ্রয়-২-এর শেষ দিনে ৫,৩০৯ জনের স্বাস্থ্য পরীক্ষা করা হয় এবং তাঁদের রোগ নির্ণয় করে যথাযথ চিকিৎসার ব্যবস্থা করা হয়। পাশাপাশি ৭,০০৭টি বিনামূল্যের ওষুধ বিতরণ করে রোগীদের চিকিৎসা অব্যাহত রাখার ব্যবস্থা করা হয়। এছাড়াও ৬,৮৪৫ জনকে সরাসরি চিকিৎসা পরামর্শ দেওয়া হয় এবং গুরুতর অসুস্থ ১২ জন রোগীকে উন্নত চিকিৎসার জন্য সংশ্লিষ্ট স্বাস্থ্যকেন্দ্রে রেফার করা হয়।

Behind every #Sebaashray2 camp is a team of doctors, nurses, and volunteers whose dedication makes healthcare feel personal, immediate, and effortless for every visitor.

Day 14 in Metiaburuz marked the conclusion of Sebaashray 2 at this location, closing a chapter defined by… pic.twitter.com/bqctKF9xRL

— Abhishek Banerjee (@abhishekaitc) December 15, 2025

অভিষেক বন্দ্যোপাধ্যায়, তাঁর পোস্টে জানিয়েছেন, মেটিয়াবুরুজে সেবাশ্রয়-২ শিবির শেষ হলেও এই উদ্যোগ চলতে থাকবে। সেবাশ্রয়-২-এর পরবর্তী শিবির বসতে চলেছে বজবজে। তৃণমূল সাংসদ দাবি করেন, সেখানেও একইভাবে সংগঠিত, নির্ভরযোগ্য ও প্রয়োজনমুখী স্বাস্থ্য পরিষেবা পৌঁছে দেওয়ার অঙ্গীকার নিয়ে এগিয়ে চলেছে সেবাশ্রয়-২।